വിഎച്ച്എസ്ഇക്ക് പ്രിയമേറുന്നു സ്ഥിരപ്രവേശനം നേടുന്നവരുടെ എണ്ണത്തില് വര്ധന ഗുണം ചെയ്തത് എന്എസ്ക്യുഎഫ് കോഴ്സുകള് ആരംഭിച്ചത് തിരുവനന്തപുരം: പ്രവേശന പ്രക്രിയയുടെ ആദ്യഘട്ടത്തില്ത്തന്നെ വൊക്കേഷണല് ഹയര്സെക്കന്ഡറി സ്കൂളുകളില് സ്ഥിരപ്രവേശനം നേടുന്നവരുടെ എണ്ണത്തില് വര്ധന. മുഴുവന് വൊക്കേഷണല് ഹയര്സെക്കഡറി സ്കൂളിലും തൊഴില് നൈപുണ്യം ഉറപ്പാക്കുന്ന നാഷണല് സ്കില്സ് ക്വാളിഫിക്കേഷന് ഫ്രെയിംവര്ക്ക് എന്എസ്ക്യുഎഫ് കോഴ്സുകള് ആരംഭിച്ചതാണ് മികച്ച സ്കോര് നേടുന്നവരെപ്പോലും ഇവിടേക്ക് ആകര്ഷിക്കുന്നത്. എന്എസ്ക്യുഎഫ് സര്ട്ടിഫിക്കറ്റ് നേടുന്നതോടെ പൊതുമേഖലാ സ്ഥാപനങ്ങളിലടക്കം തൊഴില് സാധ്യതയുണ്ടെന്നതും മാറ്റത്തിന് കാരണമായി. ആകെയുള്ള 389 സ്കൂളിലും സംസ്ഥാന സര്ക്കാര് കഴിഞ്ഞ വര്ഷം എന്എസ്ക്യുഎഫ് നടപ്പാക്കി. അന്ന് ഒന്നാം അലോട്ട്മെന്റില് 9000 പേര് സ്ഥിരപ്രവേശനം നേടി. ഇത്തവണ തുടക്കത്തില്ത്തന്നെ 10,000 പിന്നിട്ടു. തിങ്കളാഴ്ച മൂന്നാം അലോട്ട്മെന്റുകൂടി പ്രസിദ്ധീകരിച്ചതോടെ ആകെയുള്ള 33,000 സീറ്റില് 27,331 ഉം നിറഞ്ഞു. ബാക്കിയുള്ള അയ്യായിരത്തില് 3000 മാനേജ്മെന്റ് സീറ്റാണ്. മാനേജ്മെന്റ് പ്രവേശനം പൂര്ത്തിയായപ്പോഴും മുന്വര്ഷം 2000 സീറ്റ് ഒഴിഞ്ഞുകിടന്നിരുന്നു. ഇത്തവണ സ്ഥിതി മാറുമെന്നാണ് വിലയിരുത്തല്. Stories you may Like